CELEX: 22008D0083
Language: sk
Date: 2007-12-20 00:00:00
Title: 2008/83/ES: Rozhodnutie Rady ministrov AKT – ES č. 4/2007 z  20. decembra 2007 o zmene a doplnení protokolu č. 3 o Južnej Afrike k Dohode o partnerstve AKT – ES

30.1.2008   
            
            
               SK
            
            
               Úradný vestník Európskej únie
            
            
               L 25/11
            
         
      ROZHODNUTIE RADY MINISTROV AKT – ES č. 4/2007
   z 20. decembra 2007
   o zmene a doplnení protokolu č. 3 o Južnej Afrike k Dohode o partnerstve AKT – ES
   (2008/83/ES)
   RADA MINISTROV AKT – ES,
   so zreteľom na Dohodu o partnerstve medzi členmi skupiny afrických, karibských a tichomorských štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej, ktorá bola podpísaná v Cotonou (Benin) 23. júna 2000 (1) a revidovaná dohodou (2), ktorou sa mení a dopĺňa dohoda o partnerstve AKT – ES, podpísanou v Luxemburgu 25. júna 2005, a najmä na jej protokol č. 3 o Južnej Afrike,
   keďže:
   
               (1)
            
            
               Článok 5 protokolu č. 3 k Dohode o partnerstve AKT – ES stanovuje, že ustanovenia dohody o spolupráci v oblasti hospodárstva a obchodu sa neuplatňujú na Južnú Afriku.
            
         
               (2)
            
            
               Skupina krajín AKT, ktoré sú členmi Juhoafrického spoločenstva pre rozvoj a ktoré rokujú o uzatvorení dohody o hospodárskom partnerstve s Európskym spoločenstvom, 7. marca 2006 požiadala, aby sa Južná Afrika stala plnohodnotným účastníkom rokovaní, a 12. februára 2007 sa Rada ministrov EÚ rozhodla vyhovieť ich požiadavke za predpokladu splnenia určitých podmienok.
            
         
               (3)
            
            
               Rokovania o dohode o hospodárskom partnerstve vychádzajú z ustanovení o hospodárstve a obchode Dohody o partnerstve AKT – ES, najmä z jej článkov 36 a 37.
            
         
               (4)
            
            
               Z dôvodu právnej jednoznačnosti je potrebné zmeniť a doplniť protokol č. 3 s cieľom zohľadniť plnohodnotné zapojenie Južnej Afriky do rokovaní o uzatvorení dohody o hospodárskom partnerstve a jej prípadné pristúpenie k uvedenej dohode.
            
         
               (5)
            
            
               Protokol č. 3 možno v súlade s jeho článkom 7 revidovať rozhodnutím Rady ministrov,
            
         ROZHODLA TAKTO:
   Článok 1
   Do článku 5 protokolu č. 3 k Dohode o partnerstve AKT – ES sa vkladá tento odsek:
   
      „3.   Tento protokol nebráni Južnej Afrike v účasti na rokovaniach ani v podpise dohody o hospodárskom partnerstve stanovenej v časti 3 hlave II tejto dohody za predpokladu, že s tým ostatné strany dohody o hospodárskom partnerstve súhlasia.“
   
   Článok 2
   Toto rozhodnutie nadobudne účinnosť dňom jeho prijatia.
   
      V Bruseli 20. decembra 2007
      
         
            Za Radu ministrov AKT – ES predseda výboru veľvyslancov AKT – ES
         
         Álvaro MENDONÇA E MOURA
         
      
   
   
      (1)  Ú. v. ES L 317, 15.12.2000, s. 3.
   
      (2)  Ú. v. EÚ L 209, 11.8.2005, s. 27. Dohoda predbežne vykonávaná podľa rozhodnutia č. 5/2005 (Ú. v. EÚ L 287, 28.10.2005, s. 1).